চট্টগ্রাম সিটি কর্পোরেশনের আগামী ২০১১-২০১২ অর্থবছরের জন্য ৯১৫ কোটি ১৫ লাখ ৬১ হাজার টাকার বাজেট ঘোষণা করা হয়েছে। মঙ্গলবার দুপুরে চট্টগ্রামের মেয়র এম মনজুর আলম চট্টগ্রাম মহানগরীর থিয়েটার ইনস্টিটিউট হলে আনুষ্ঠানিকভাবে এ বাজেট ঘোষণা করেন। এবারের বাজেটে ২০১০-২০১১ অর্থবছরের ৩২৫ কোটি ৬৮ লাখ ৭৪ হাজার টাকার সংশোধিত বাজেটসহ ২০১১-২০১২ অর্থ বছরের ৯১৫ কোটি ১৫ লাখ ৬১ হাজার টাকার বাজেট ঘোষিত হয়েছে। বাজেটের ৯১৫ কোটি ১৫ লাখ ৬১ হাজার টাকার মধ্যে ৬৪০ কোটি ৮৬  লাখ ৬১ হাজার টাকা নিজস্ব উৎস থেকে প্রাপ্তি ধরা হয়েছে।